S-a alăturat lotului olimpic de seniori după ce trei dintre cei patru membri echipei vicecampioane la Londra 2012 s-au retras. A fost selecționat ca rezervă de antrenorul național Mihai Covaliu pentru Campionatul European din 2013, unde România s-a clasat pe locul 4 după ce a fost învinsă în semifinală de Italia, apoi de Ucraina în finala mică. A devenit campion national la sabie tineret în 2014, după ce a trecut în finală de Cristian Bițucă. În sezonul 2014-2015 a fost selecționat din nou ca rezervă la Jocurile Europene, unde România a cucerit medalia de argint, fiind învinsă de Italia în finală. A participat la Campionatul Mondial din 2015 de la Moscova. La individual a fost eliminat în tabloul preliminar de 64 de belarusul Serghei Șaceanin. Pe echipe, România a pierdut în sferturile de finală cu Italia, care în cele din urmă a câștigat medalia de aur. România s-a clasat pe locul 6 după meciurile de clasament.